CELEX: 32010D0778
Language: et
Date: 2010-12-15 00:00:00
Title: 2010/778/EL: Komisjoni otsus, 15. detsember 2010 , millega muudetakse otsust 2006/944/EÜ, millega määratakse vastavalt nõukogu otsusele 2002/358/EÜ ja Kyoto protokolli kohaselt kindlaks Euroopa Ühendusele ja selle liikmesriikidele eraldatud vastavad heitkoguste tasemed (teatavaks tehtud numbri K(2010) 9009 all)

16.12.2010   
            
            
               ET
            
            
               Euroopa Liidu Teataja
            
            
               L 332/41
            
         KOMISJONI OTSUS,
   15. detsember 2010,
   millega muudetakse otsust 2006/944/EÜ, millega määratakse vastavalt nõukogu otsusele 2002/358/EÜ ja Kyoto protokolli kohaselt kindlaks Euroopa Ühendusele ja selle liikmesriikidele eraldatud vastavad heitkoguste tasemed
   (teatavaks tehtud numbri K(2010) 9009 all)
   (2010/778/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. aprilli 2002. aasta otsust 2002/358/EÜ, mis käsitleb Ühinenud Rahvaste Organisatsiooni kliimamuutuste raamkonventsiooni Kyoto protokolli heakskiitmist Euroopa Ühenduse nimel ja sellega võetavate ühiste kohustuste täitmist, (1) eelkõige selle artiklit 3,
   ning arvestades järgmist:
   
               (1)
            
            
               Komisjoni otsuses 2006/944/EÜ (2) on määratud kindlaks Euroopa Liidu ja selle liikmesriikide heitkogused esimese kohustusperioodi viieks aastaks vastavalt Kyoto protokollile.
            
         
               (2)
            
            
               Otsuses 2006/944/EÜ sätestatud heittasemed põhinesid esialgsetel andmetel, sest lõplikke heite andmeid võrdlusaastate kohta ei oldud 31. detsembriks 2006 veel kinnitatud.
            
         
               (3)
            
            
               Nüüd, kui ÜRO kliimamuutuste raamkonventsiooni Kyoto protokolli artiklis 8 sätestatud läbivaatamine on tehtud, tuleks Euroopa Liidule ja igale liikmesriigile kehtestada vastavalt otsuses 2006/944/EÜ sätestatud meetodile lõplikud heite tasemed.
            
         
               (4)
            
            
               Taani on pidevalt väljendanud muret seoses sellega, et tema lubatud heitetasemed põhinevad erakordselt väikesel võrdlusaasta heitel, mille kohta Taani esitas andmed komisjoni otsuse 2005/166/EÜ (3) artikli 23 kohases aruandes. Selleks et täielikult arvestada Taani erilist ja ainulaadset olukorda, mida nõukogu tunnistas 2002. aastal protsessi käigus, mis viis otsuse 2002/358/EÜ vastuvõtmiseni, peaks Euroopa Liit kandma, tulenevalt Taani võrdlusaasta erakordselt väikesest heitest ja sellest, et Taanil on kõnealuse otsuse II lisa kohaselt üks suuremaid heitkoguse kvantitatiivse vähendamise kohustusi, Taanile üle viis miljonit lubatud koguse ühikut ainult selleks, et täita oma kohustusi esimesel kohustusperioodil vastavalt ÜRO kliimamuutuste raamkonventsiooni Kyoto protokollile. Komisjon on võtnud nõuetekohaselt arvesse Taani kohustust tühistada kõik saastekvoodid, mis jäävad sellest ülekantud kogusest esimese kohustuseperioodi lõpuks kasutamata.
            
         
               (5)
            
            
               Seega tuleks otsust 2006/944/EÜ vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas kliimamuutuste komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2006/944/EÜ muudetakse järgmiselt.
   
               1)
            
            
               Artikkel 2 asendatakse järgmisega:
               „Artikkel 2
               Euroopa Liit annab välja lubatud koguse ühikuid, mille kogus vastab otsuse 2002/358/EÜ II lisa kohaste Euroopa Liidu heitkoguste ja liikmesriikide heitkoguste summa vahele, mis on 19 375 532 tonni süsinikdioksiidi ekvivalenti.”
            
         
               2)
            
            
               Lisa asendatakse käesoleva otsuse lisaga.
            
         Artikkel 2
   Liidu registri põhihaldaja kannab kõnealused viis miljonit (5 000 000) lubatud koguse ühikut üle Kyoto protokolli osalise arvelduskontole Taani registris.
   Artikkel 3
   Käesolev otsus on adresseeritud liikmesriikidele.
   
      Brüssel, 15. detsember 2010
      
         
            Komisjoni nimel
         
         
            komisjoni liige
         
         Connie HEDEGAARD
      
   
   
      (1)  EÜT L 130, 15.5.2002, lk 1.
   
      (2)  ELT L 358, 16.12.2006, lk 87.
   
      (3)  ELT L 55, 1.3.2005, lk 57.
   
      LISA
      
         Euroopa Liidule ja selle liikmesriikidele heite koguselise piiramise ja vähendamise esimeseks kohustuste perioodiks Kyoto protokolli kohaselt lubatud heitkogused väljendatuna süsinikdioksiidi ekvivalentkoguse tonnides
      
      
                  Euroopa Liit (1)
                  
               
               
                  19 621 381 509
               
            
                  Belgia
               
               
                  673 995 528
               
            
                  Taani
               
               
                  273 827 177
               
            
                  Saksamaa
               
               
                  4 868 096 694
               
            
                  Iirimaa
               
               
                  314 184 272
               
            
                  Kreeka
               
               
                  668 669 806
               
            
                  Hispaania
               
               
                  1 666 195 929
               
            
                  Prantsusmaa
               
               
                  2 819 626 640
               
            
                  Itaalia
               
               
                  2 416 277 898
               
            
                  Luksemburg
               
               
                  47 402 996
               
            
                  Madalmaad
               
               
                  1 001 262 141
               
            
                  Austria
               
               
                  343 866 009
               
            
                  Portugal
               
               
                  381 937 527
               
            
                  Soome
               
               
                  355 017 545
               
            
                  Rootsi
               
               
                  375 188 561
               
            
                  Ühendkuningriik
               
               
                  3 396 475 254
               
            
         
      
                  Bulgaaria
               
               
                  610 045 827
               
            
                  Tšehhi Vabariik
               
               
                  893 541 801
               
            
                  Eesti
               
               
                  196 062 637
               
            
                  Küpros
               
               
                  Ei kohaldata
               
            
                  Läti
               
               
                  119 182 130
               
            
                  Leedu
               
               
                  227 306 177
               
            
                  Ungari
               
               
                  542 366 600
               
            
                  Malta
               
               
                  Ei kohaldata
               
            
                  Poola
               
               
                  2 648 181 038
               
            
                  Rumeenia
               
               
                  1 279 835 099
               
            
                  Sloveenia
               
               
                  93 628 593
               
            
                  Slovakkia
               
               
                  331 433 516
               
            
         (1)  Kyoto protokolli artikli 3 lõike 1 kohaste kohustuste ühiseks täitmiseks vastavalt selle artiklis 4 sätestatule ja kooskõlas otsusega 2002/358/EÜ ning kohaldamiseks käesoleva otsuse II lisas loetletud liikmesriikide suhtes.